भारतीय टीम में चयन की उम्मीद कभी नहीं छोड़ने वाले तेज गेंदबाज सिद्धार्थ कौल का यह सपना पूरा हो गया है. जी हां, साउथ अफ्रीका के खिलाफ वनडे सीरीज के लिए टीम इंडिया का ऐलान हो चुका है, जिसमें मध्यम गति के गेंदबाज सिद्धार्थ कौल को भी जगह दी गई है. भारतीय वनडे टीम में पहली बार चुने जाने की खबर सिद्धार्थ को रणजी ट्रौफी मैच के दौरान अंपायरों ने दी. पंजाब की टीम अमृतसर में सोमवार को सेना के खिलाफ फील्डिंग कर रही थी, जब मैच रैफरी सुनील चतुर्वेदी ने अंपायर विनीत कुलकर्णी और के.श्रीनाथ के जरिये कौल के लिए उनके भारतीय टीम में चयन की खबर भेजी.
कौल ने बताया, 'उस समय ड्रिंक्स ब्रेक था जब एक अंपायर मेरे पास आएं और कहा कि मैच रैफरी सर (चतुर्वेदी) ने सूचना दी है कि तुम्हें भारत की एकदिवसीय अंतरराष्ट्रीय टीम में चुना गया है. मुझे उस समय समझ नहीं आया कि कैसी प्रतिक्रिया दूं'.
कौल ने कहा, 'यह मेरे क्रिकेट करियर की सबसे बड़ी खबर थी, जो मुझे मैदान पर मिली. मुझे हमेशा उम्मीद थी कि अगर मैं अच्छा प्रदर्शन जारी रखूंगा तो मुझे मौके मिलेंगे. हां, अंडर 19 विश्व कप जीतना शानदार अहसास था. इतने वर्षों में मुझे पता चला कि घरेलू स्तर पर अच्छे प्रदर्शन का इनाम मिलेगा.'
आपको बता दें कि इस 27 वर्षीय गेंदबाज ने 2008 में अंडर 19 विश्व कप के फाइनल में कुआलालंपुर में दक्षिण अफ्रीका के खिलाफ पारी का अंतिम ओवर फेंककर विराट कोहली कप्तानी में खेल रहे भारत को खिताबी जीत दिलाई थी. इसके अलावा पंजाब, उत्तर क्षेत्र, भारत ए और सनराइजर्स हैदराबाद की ओर से नियमित रुप से खेलते हुए उन्होंने 50 प्रथम श्रेणी मैचों में 175 विकेट चटकाए जबकि 52 लिस्ट ए मैचों में भी 98 विकेट हासिल किए.

भारतीय टीम में चयन की उम्मीद कभी नहीं छोड़ने वाले तेज गेंदबाज सिद्धार्थ कौल का यह सपना पूरा हो गया है. जी हां, साउथ अफ्रीका के खिलाफ वनडे सीरीज के लिए टीम इंडिया का ऐलान हो चुका है, जिसमें मध्यम गति के गेंदबाज सिद्धार्थ कौल को भी जगह दी गई है. भारतीय वनडे टीम में पहली बार चुने जाने की खबर सिद्धार्थ को रणजी ट्रौफी मैच के दौरान अंपायरों ने दी. पंजाब की टीम अमृतसर में सोमवार को सेना के खिलाफ फील्डिंग कर रही थी, जब मैच रैफरी सुनील चतुर्वेदी ने अंपायर विनीत कुलकर्णी और के.श्रीनाथ के जरिये कौल के लिए उनके भारतीय टीम में चयन की खबर भेजी. कौल ने बताया, 'उस समय ड्रिंक्स ब्रेक था जब एक अंपायर मेरे पास आएं और कहा कि मैच रैफरी सर ने सूचना दी है कि तुम्हें भारत की एकदिवसीय अंतरराष्ट्रीय टीम में चुना गया है. मुझे उस समय समझ नहीं आया कि कैसी प्रतिक्रिया दूं'. कौल ने कहा, 'यह मेरे क्रिकेट करियर की सबसे बड़ी खबर थी, जो मुझे मैदान पर मिली. मुझे हमेशा उम्मीद थी कि अगर मैं अच्छा प्रदर्शन जारी रखूंगा तो मुझे मौके मिलेंगे. हां, अंडर उन्नीस विश्व कप जीतना शानदार अहसास था. इतने वर्षों में मुझे पता चला कि घरेलू स्तर पर अच्छे प्रदर्शन का इनाम मिलेगा.' आपको बता दें कि इस सत्ताईस वर्षीय गेंदबाज ने दो हज़ार आठ में अंडर उन्नीस विश्व कप के फाइनल में कुआलालंपुर में दक्षिण अफ्रीका के खिलाफ पारी का अंतिम ओवर फेंककर विराट कोहली कप्तानी में खेल रहे भारत को खिताबी जीत दिलाई थी. इसके अलावा पंजाब, उत्तर क्षेत्र, भारत ए और सनराइजर्स हैदराबाद की ओर से नियमित रुप से खेलते हुए उन्होंने पचास प्रथम श्रेणी मैचों में एक सौ पचहत्तर विकेट चटकाए जबकि बावन लिस्ट ए मैचों में भी अट्ठानवे विकेट हासिल किए.